CELEX: 32005R0940
Language: da
Date: 2005-06-20 00:00:00
Title: Kommissionens forordning (EF) nr. 940/2005 af 20. juni 2005 om fastlæggelse af, i hvilket omfang ansøgninger om eksportlicenser for fjerkrækød kan imødekommes

21.6.2005   
            
            
               DA
            
            
               Den Europæiske Unions Tidende
            
            
               L 158/16
            
         
      KOMMISSIONENS FORORDNING (EF) Nr. 940/2005
   af 20. juni 2005
   om fastlæggelse af, i hvilket omfang ansøgninger om eksportlicenser for fjerkrækød kan imødekommes
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Kommissionens forordning (EF) nr. 1372/95 af 16. juni 1995 om gennemførelsesbestemmelser for ordningen med eksportlicenser for fjerkrækød (1), særlig artikel 3, stk. 4, og
   ud fra følgende betragtninger:
   
               (1)
            
            
               I forordning (EF) nr. 1372/95 er der fastsat særlige foranstaltninger, når ansøgningerne om eksportlicens omfatter mængder og/eller udgifter, der overskrider eller vil kunne overskride den normale afsætning under hensyntagen til de begrænsninger, der er omhandlet i artikel 8, stk. 11, i Rådets forordning (EØF) nr. 2777/75 (2), og/eller de tilhørende udgifter i den pågældende periode.
            
         
               (2)
            
            
               Markedet for visse fjerkrækødprodukter er præget af usikkerhed. Den forestående ændring af restitutionerne for disse produkter har medført, at der er indgivet ansøgninger om eksportlicenser i spekulationsøjemed. Udstedelsen af licenser for de mængder, der er ansøgt om den 13. til 17. juni og den 20. juni 2005, kan medføre en overskridelse af de mængder, der svarer til den normale afsætning af de pågældende produkter. De ansøgninger for de pågældende produkter, som eksportlicenserne endnu ikke er udstedt for, bør afvises —
            
         UDSTEDT FØLGENDE FORORDNING:
   Artikel 1
   Med hensyn til ansøgningerne om eksportlicenser, der blev indgivet i henhold til forordning (EF) nr. 1372/95 for fjerkrækød, tages de ansøgninger fra henholdsvis den 13. til 17. juni og den 20. juni 2005, der er til behandling, og for hvilke udstedelsen skulle være sket fra den 22. juni og fra den 29. juni 2005 for kategori 3, der er omhandlet i bilag I til nævnte forordning, ikke til følge.
   Artikel 2
   Denne forordning træder i kraft den 21. juni 2005.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. juni 2005.
      
         
            På Kommissionens vegne
         
         J. M. SILVA RODRÍGUEZ
         
         
            Generaldirektør for landbrug og udvikling af landdistrikter
         
      
   
   
      (1)  EFT L 133 af 17.6.1995, s. 26. Senest ændret ved forordning (EF) nr. 1383/2001 (EFT L 186 af 7.7.2001, s. 26).
   
      (2)  EFT L 282 af 1.11.1975, s. 77. Senest ændret ved forordning (EF) nr. 806/2003 (EUT L 122 af 16.5.2003, s. 1).